مسجد کارتلاب خان

مسجد کارتلاب خان، جسے بیگم بازار مسجد بھی کہا جاتا ہے، ڈھاکہ کے قدیم علاقے بیگم بازار میں واقع ایک تاریخی مسجد ہے۔ تعمیر یہ مسجد نواب دیوان مرشد قلی خان (ملقب کارتلاب خان) نے 1701ء سے 1704ء کے درمیان تعمیر کروائی۔ مسجد ایک بلند چبوترے پر قائم ہے اور اس کی چھت پر پانچ پیاز نما گنبد ہیں۔ بعد میں اس مسجد کی مکمل تعمیرِ نو ڈھاکہ کے ایک زمیندار مرزا غلام پیر نے مرشد قلی خان کی خواہش کے مطابق کروائی۔ مرشد قلی خان کو مسجد کے داخلی دروازے کے نیچے دفن کیا گیا۔ تاریخ کارتلاب خان کو مغل شہنشاہ اورنگزیب عالمگیر نے دیوان (محصولات کے نگران) کے طور پر مقرر کیا تھا۔ ان کا اصل نام مرشد قلی خان تھا، مگر محصولات کے انتظام میں مہارت کی وجہ سے انھیں "کارتلاب خان" کا لقب دیا گیا۔ بنگال آنے کے بعد انھوں نے ڈھاکہ میں یہ مسجد تعمیر کروائی، جو آج انھی کے نام سے معروف ہے۔ بعد ازاں انھوں نے دیوانی دار الحکومت کو ڈھاکہ سے منتقل کر دیا۔ یہ مسجد ڈھاکہ میں مغل طرزِ تعمیر کی نمایاں اور دلکش عمارتوں میں شمار ہوتی ہے۔ بیگم بازار مسجد چونکہ ایک بلند پلیٹ فارم پر تعمیر کی گئی ہے، اس کے نیچے کمروں کی ایک قطار بنائی گئی تھی، جنھیں دکانوں کے طور پر استعمال کیا جاتا تھا تاکہ مسجد کے اخراجات پورے کیے جا سکیں۔ سنہ 1777ء میں اس بازار پر شرفراز خان کی بیٹی بیگم نے قبضہ کر لیا، جس کے بعد اس کا نام "بیگم بازار" پڑ گیا۔ معماری خصوصیات مسجد کے چاروں کونوں پر بلند مینار نما برج موجود ہیں۔ مسجد کی لمبائی تقریباً 28.65 میٹر اور چوڑائی 8.23 میٹر ہے۔ مشرقی جانب پانچ محرابی دروازے ہیں، جن کے اوپر نصف گنبد بنے ہوئے ہیں۔ ہر دروازے کے ساتھ باریک، آٹھ کونوں والے برج موجود ہیں۔ شمالی اور جنوبی دیواروں میں ایک ایک دروازہ ہے۔ مغربی دیوار کے اندر پانچ محرابیں ہیں جو نیم مثمن (آٹھ کونوں) کی شکل رکھتی ہیں۔ اندرونی ہال مستطیل شکل کا ہے: لمبائی: 25.60 میٹر چوڑائی: 5.18 میٹر یہ ہال چار محرابی قطاروں کے ذریعے پانچ حصوں (خلجان) میں تقسیم کیا گیا ہے۔ . حوالہ جات Mamoon, Muntasir. (1993). Dhaka-Smriti Bismritir Nogori. Dhaka: Anannya.(Page-182-183) Rahman, Mahbubur, The city of an architect Ahmed, Nazimuddin. 1984. Discover the monuments of Bangladesh. Dhaka: University Press Limited, 179